Jana Chorvátová

Jana Chorvátová (rod. Garbiarová) (* 19. september 1954 Trstená) je poetka, spisovateľka, editorka, recitátorka.

Životopis 
V roku 19741978 absolvovala štúdium na PF v Banskej Bystrici, kombináciu slovenský jazyk-výtvarná výchova a v roku 19871989 špecifickú prípravu dievčat a pracovné vyučovanie. Pôsobila ako jazyková korektorka v Tlačiarňach SNP v Banskej Bystrici (19781980), ako samostatná odb. referentka Okresného osvetového strediska v Banskej Bystrici (19801983), potom učiteľka a vychovávateľka (19831993). Od roku 1993 sa venovala činnosti vo vydavateľstve Stella. Je stálou členkou literárneho klubu Litera 2 pri Literárnom a hudobnom múzeu Štátnej vedeckej knižnice v Banskej Bystrici, s ktorým spolupracuje. Svoje texty publikovala v regionálnych novinách, v slovenských a českých časopisoch. Samostatne sa predstavila v poeticko-hudobných pásmach, v Rádiu Regina, Rádiu Lumen a v Slovenskej televízii. Od roku 2002 je členkou Spolku slovenských spisovateľov.

Dielo 
 Príťažlivosť zemská - príťažlivosť ženská. Banská Bystrica, 1999
 Pečatenie chvíle. - Banská Bystrica, 2001
 Zrnká. - venovaná Petrovi Dvorskému k 50 - tym narodeninám maestra. - bibliofília,  Banská Bystrica, 2001
 Slováci poslovia slova. - Banská Bystrica, 2007
 Dávkovanie nehy. - Banská Bystrica, 2014

Literatúra 
 Kto bol kto v Banskej Bystrici v roku 2001 (Zost. Darina Šovčíková a kol.) Banská Bystrica
 Literárno-kultúrny cestopis Oravy (Ján Dudáš, Jozef Janek) Dolný Kubín: Peter Huba, 2002
 V próze života potrebujeme hľadať poéziu (Štefánia Štefančíková), Smer, 24.4.2007
 Rozhovor S...Poetkou Janou Chorvátovou (Viera Dolná). In: Bibliotheca Universitatis, roč.3, č 4, 2007-2008 Banská Bystrica
 Umelecko-literárne osobnosti obce Liesek (Pavol Parenička). In: Knižnica, roč. 10, č. 1, 2009
 Osobnosti Banskej Bystrice na začiatku tretieho tisícročia (Blanka Snopková, Anna Klimová, Henrieta Albertová) Banská Bystrica: Štátna vedecká knižnica, 2010
 Zborníky literárneho klubu Litera 2 pri LHM ŠVK v B. Bystrici (od r. 1995 doteraz)
 Encyklopédia súčasných slovenských spisovateľov 100+1 (Nata Sabová), 2014

Externé odkazy 
 

Slovenskí spisovatelia
Osobnosti z Trstenej